cyanic-selkie/wikianc huggingface dataset:
Mobile IP
Hvordan det fungerer
2. Fremmedagenten tar imot registreringsbeskjeden og registrerer den mobile nodens permanente IP-adresse. Fremmedagenten vet nå at den skal se etter datagrammer som inneholder innkapslede datagrammer som har en destinasjonsadresse som sammenfaller med den permanente adressen til den mobile noden. Fremmedagenten sender så et Mobile IP registreringssvar i et UDP datagram over port 434 til hjemmeagenten. Beskjeden inneholder CoA, adressen til hjemmeagenten, samt den permanente adressen til den mobile noden.
3. Hjemmeagenten tar imot beskjeden fra fremmedagenten. Hvis det brukes noen form for autentisering, sjekkes det først at denne stemmer. Deretter kobles den mobile nodens permanente IP-adresse sammen med CoA. Da vil framtidige datagrammer som kommer inn til hjemmeagenten, og som er adresserte til den mobile noden, pakkes inn, og sendes i tunnel til CoA. Hjemmeagenten sender deretter ut et Mobile IP registreringssvar.
4. Fremmedagenten tar imot registreringssvaret som videreformidler det til den mobile noden.
Presidenten for Det europeiske råd
Presidenten for Det europeiske råd leder Det europeiske råds arbeid. Presidenten velges av Det europeiske råd for en periode på to og et halv år. President er fra 1. desember 2019 Charles Michel.
Historie
Vervet som president for Det europeiske råd ble innført ved Lisboa-traktaten i 2009. Tidligere hadde embetet som leder av Det europeiske råd vært uoffisielt, for øvrig på samme måte som Det europeiske råd selv var uoffisielt ved opprettelsen i 1975. Det personlige ledervervet ble utøvet av stats- og regjeringssjefen i den medlemsstat som på det aktuelle tidspunkt hadde ledelsen («formannskapet») av Det europeiske råd. Oppgaven med å lede Det europeiske råd skiftet mellom medlemsstatene hvert halve år.
Den tidligere belgiske statsminister Herman Van Rompuy ble i 2009 valgt som den første president, og han gikk inn i vervet da Lisboa-traktaten trådte i kraft 1. desember 2009. Van Rompuys opprinnelige periode strakk seg til 31. mai 2012, men hans periode ble senere forlenget med en ny periode til 30. november 2014. Van Rompuy satt som president frem til 1. desember 2014, da den tidligere polske statsministeren Donald Tusk overtok. Tusk ble 9. mars 2017 gjenvalgt for en ny periode, fra 1. juni 2017 til 30. november 2019. Vedtaket ble gjort mot hans hjemland Polens stemme.
Jernbane på Malta
Jernbanen falt ut av bruk, og ble til slutt helt stengt. Dette skjedde etter innføringen av elektriske trikker og busser. På høyden av bombingen av Malta under andre verdenskrig, kunngjorde Mussolini at hans styrker hadde ødelagt jernbanenettet. Men da krigen brøt ut hadde banen vært stengt i mer enn ni år.
Ine Wigernæs
Ine Wigernæs (født 30. april 1969) er en norsk tidligere langrennsløper. Hun er av datter til en av pionerene innen kvinnelangrenn, Ingrid Wigernæs. Ine har representert Norge både i verdenscupen og i Ski-VM 2001 i Lahtis. Hun har 7 NM-gull i langrenn (stafett), duathlon og vintertriathlon.
Jernbane på Malta
Per i dag finnes det ingen jernbane på Malta.
Presidenten for Det europeiske råd
Valgperiode og oppgaver
Presidenten for Det europeiske råd velges for to og et halvt år, med mulighet for gjenvalg en gang.
Pilion
Pilion (gresk Πήλιο, Pilio) er et fjell sørøst i Thessalia i Hellas, som danner en halvøy mellom Pagastikobukta og Egeerhavet.
Presidenten for Det europeiske råd
Valgperiode og oppgaver
Presidenten skal lede Det europeiske råd og gi det fremdrift. Hun eller han skal i dette arbeidet samarbeide med presidenten for Europakommisjonen og Rådet for alminnelige anliggender. Videre skal presidenten arbeide for å oppnå sammenhold og konsensus i De europeiske råd. Etter hvert møte i Det europeiske råd skal presidenten avgi rapport til Europaparlamentet.
Pilion
I gresk mytologi var Pilion (som fikk navn etter den mytiske kongen Peleos, far til Akilles) hjemsted til kentauren Khiron, læremester for mange greske helter, som Jason, Akilles, Thesevs og Herakles.
Ine Wigernæs
Ine Wigernæs har en doktorgrad i fysiologi fra Norges idrettshøgskole (2000) Active recovery after strenuous endurance exercise - with particular reference in the postexercise white blood cell count and plasma free fatty acid concentration.
Pilion
Geografi
I dag hører Pilion til prefekturet Magnesia og omfatter 24 landsbyer, bl.a.
Ine Wigernæs
Hun er prorektor for samfunnskontakt ved Høgskolen Innlandet fra mars 2022.Fra 2018 til 2022 var hun fagleder og førsteamanuensis på NTNU Gjøvik, institutt for Helsefag. Andre arbeidssteder har vært Høgskolen Campus Kristiania (førsteamanuensis), Valdreskommunene (Folkehelsekoordinator i Valdres natur- og kulturpark - valdres.no) og Beitostølen Helsesportsenter (forsker- og kommunikasjonsrådgver).
Årlig holder hun mellom 30 og 50 foredrag for kommuner, interesseorganisasjoner, frivillighet, bedrifter, høyskoler, fagdager osv innen Folkehelse og kommunale strategier, sammenheng stress og sykdom, overbelastning, immunologi, mat, prestasjon, toppidrett og langrenn.
Pilion
Geografi
Fjellet er dekket av skog som bøk, eik, lønn og kastanje. Pilion har vært en turistattraksjon i mange år, og har mange stier og store strender med sand eller småstein.
Ine Wigernæs
På vegne av Ridderrennet mottok hun, som styreleder i 2013 Idrettsgallaens hederspris av HKH kong Harald V.
Hun var ekspertkommentator i langrenn i sesongen 2006-2007 og har i 2017-2019 egen post i NRK radio om "hjertebank og sjelefred" om folkehelse, livsstilsvalg, hverdagsrutiner, mestring og fysiologi (eks . Sammen med pianisten Eivind Thoresen Skarpaas etablerte hun "trim i hverdagen" etter modell av morgengymnastikken til Reidar Morseth i regi av NRK i 2014.
Pilion
Historie
Elektrisitet, radio og biler ble først introdusert på 1950-tallet, bortsett fra i Volos, som hadde fått dette tidligere. Fjernsyn kom til halvøya i 1970- og 1980-årene, og datamaskiner og Internett sent på 1990-tallet. Den nordlige delena av Pilion ble rammet av en skogbrann i juni 2007, som ødela skoger i sentrale områder av fjellet. Brannen varte i flere dager, og flere landsbyer ble ødelagt. I august 2007 kunne man se at flere trær i skogen begynte å få blader igjen, mens bukser vokste opp på bakken.
Ine Wigernæs
Under NM i Meråker i mars 2003 viste dopingprøven til Ine Wigernæs forhøyet koffeininnhold. Hun ble frikjent for anklagen av Norges idrettsforbunds (NIF) domsutvalg. FIS suspenderte henne i november 2003 til januar 2004 i påvente av utfallet av ankesaken. NIF trakk anken mot Wigernæs og hun kunne stille i NM i Bardufoss i januar 2004. Hun fortsatte langrennskarrieren fram til 2006.
Pilion
Panorama
Fra toppen av fjellet kan man se dalene omkring, fjellene vest i Magnesia, sletten i Thessalia og de omliggende fjellene, Mavrovouni, Evvia, Sentral-Hellas og de nordlige Sporadene.
Allgäu
Allgäu (uttales « a l-gåi») er et landskap sør i Tyskland. Mesteparten ligger i det bayerske distriktet Schwaben, men også Baden-Württemberg og de østerrikske forbundsstatene Vorarlberg og Tirol har mindre andeler av Allgäu. Landskapets viktigste by og økonomiske sentrum er Kempten.
Etymologi
Allgäu hevdes å være en forvanskning av Alp-ge-äu. Stavelsen «alp» kommer av alper, «äu» av det tyske ordet Auen, altså våtmarker. «Ge» er en forstavelse som i Gebirge (fjell), som her skal forstås som Geauen, altså flere våtmarker, eller et våtmarks- eller flodlandskap.
Avgrensning og inndeling
Allgäu begrenses av Allgäu-Alpenes hovedkam i sør og av elva Lech i øst. I vest og nord er grensa noe uskarp og følger omtrent byene Lindau–Wangen–Memmingen–Kaufbeuren. Dette området har om lag 560 000 innbyggere.
Allgäu deles tradisjonelt i fire regioner, Ober-, Unter- West- og Ostallgäu (øvre, nedre, vestre og østre Allgäu). Av disse er Ober-, Unter- og Ostallgäu omtrent sammenfallende med de bayerske kretsene (Landkreise) av samme navn. Kleinwalsertal i Vorarlberg og Tannheimer Tal samt kommunen Jungholz i Tirol regnes også til regionen Oberallgäu, men hører selvfølgelig ikke til kretsen. Westallgäu ligger derimot hovedsakelig i Baden-Württemberg, med mindre områder i Bayern.
Byer
De største byene i Allgäu er:
Andre kjente steder er vintersportsstedet Oberstdorf og det forhenværende riksklosteret Ottobeuren.
Tyler (Texas)
Tyler er en by og fylkesete i Smith County i den amerikanske delstaten Texas. Byen har sitt navn fra President John Tyler. I 2000 hadde byen 96 900 innbyggere, ifølge United States Census Bureau. Tylers estimat for 2014 er 107 405. Byen ligger 160 km øst-sørøst for Dallas. Tyler er den største byen i Tyler Metropolitan Statistical Area, som har en befolkning på 209 714 per 2010, samt regionalsentrum for Tyler-Jacksonville combined statistical area, som i 2010 hadde en befolkning på 260 559.
Byen Tylers klengenavn er «Rose Capital of the World» («Rosenes verdenshovedstad»). Byen har fått dette navnet på grunn av det store antallet rosebusker som finnes i området, samt at byen er vertskap for USAs største rosehave.
Bjelland prestegjeld
Bjelland prestegjeld var et prestegjeld tilhørende Mandal prosti. Det omfattet sogn i tidligere Marnardal, nå Lindesnes kommune i Vest-Agder fylke, og hovedkirken var Bjelland kirke.
Bjellands hovedsogn er nå en del av Lindesnes kirkelige fellesråd, som er underlagt Mandal prosti i Agder og Telemark bispedømme i Den norske kirke.
Historikk
Bjárland sókn (norrønt) har sin opprinnelse fra kristningen av landet. Bjelland prestegjeld antar å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Bjelland med Grindheim, Finsland og Åseral annekssogn.
Prestegjeldet er i 1620 oppført i Graagaas som Bjælland Præstegjeld under Lister Prouistij tilhørende Stavanger stift. Ved kgl. res. av 6. mai 1682 ble prestegjeldet overført til det nye Christianssands stift.
Bjelland prestegjeld dannet grunnlaget for Bielland og Grindum formannskapsdistrikt, som ble opprettet i 1837.
Ved kgl. res. 30. juli 1856 ble Aaseral utskilt som eget sognekall.
Ved kgl. res. 24. oktober 1969 ble Bjelland prestegjeld nedlagt og delt. Hovedsognet Bjelland ble overført til Holum prestegjeld, Finsland sogn til Søgne prestegjeld og Grindheim sogn til Nord-Audnedal prestegjeld.
Johannes Gåsmo
Han overtok gården Gåsmo etter faren i 1939, og overlot den til dattera Inger Lisbeth i 1973. I 1936 var han leder for en kommunal tømmerdrift som var igangsatt som nødsarbeid, og er omtalt som «Stordrifta i Gjefsjøen».
Hans første offentlige verv var som fjellstyremedlem i 1934, og det siste var som medlem av sosialstyret i 1986. Han var formann i Snåsa bondelag 1953–55 og i Snåsa skogeierlag 1955. Han ble tildelt Kongens fortjenstmedalje i 1977, Senterpartiets hedersmerke og NKS' hederstegn, og ble i 1968 æresmedlem i Snåsa ungdomslag.
Tal-Pietà
Tal-Pietà, også kjent som Pietà er en by på ca. 4,000 innbyggere som ligger like utenfor Valletta på Malta.
Byen består av den gamle landsbyen Pietà og den nyere øvre bosettingen i Guardamangia.
Området som i dag er Pietà ble brukt som leirområde for osmanene under den store beleiringen av Malta i 1565. Området ble bosatt fra 1570 som følge av oppføringen av Valletta. Etter et pestutbrudd ble det anlagt et stort gravsted i området og i 1612 ble det opprørt et kapell viet til Vår Frue av Smerter, La Pietà på italiensk, som landsbyen fikk navn etter. Det ble anlagt en kolera-gravplass på attenhundretallet og en militiær gravlund under første verdenskrig.
På begynnelsen og midten av 1930-årene oppførte britene St. Luke's Hospital i området kalt Guardamangia som nasjonalsykehus for Malta. Dette var i funksjon til 2008 da det ble avløst av Mater Dei Hospital i Msida.
Byen har også en katolsk skole for gutter, St Augustine's College, som blir drevet av Augustinerordenen. Denne skolen lå tidligere i Valletta.
Iselin Nybø
Fra november 2021 er hun partner i advokatfirmaet Schjødt.
Bakgrunn
Nybø vokste opp i Randaberg, men har senere vært bosatt i Stavanger. Hun var elev ved Stavanger katedralskole.
Nybø er utdannet jurist fra Universitetet i Bergen fra 2006 og har tidligere jobbet i Skatteetaten og ved advokatkontor med ulike forretningsjuridiske problemstillinger med hovedvekt på skatterett.
Nybø var medlem av kommunestyret i Randaberg kommune i årene 2003–2007. I årene 2003–2007 var hun også med i kommunens hovedutvalg for oppvekst og levekår, mens hun i årene 1999–2003 var medlem i hovedutvalg for nærmiljø og kultur i Randaberg. I årene 2007–2015 var hun bystyremedlem og formannskapsmedlem i Stavanger. Hun ble også gjenvalgt til bystyret i lokalvalget 2015, men hadde permisjon fra sin faste plass der og i formannskapet, så lenge hun var stortingsrepresentant og statsråd. I årene 2007-2013 var Nybø også nestleder i kommunalstyret for oppvekst i Stavanger.
I perioden 2010–2012 var hun leder i Rogaland Venstre. I perioden 2012–2014 var hun medlem i sentralstyret til Venstre.
Hun var i årene 2012–2016 nestleder i IVAR IKS. I årene 2016-2018 var hun med i styret til Lyse AS.
Regjering
Nybø, Skei Grande og Elvestuen var Venstres nye statsråder da partiet gikk inn i regjering med Høyre og FrP i januar 2018. Ved regjeringsutvidelsen ble en ny post laget i Kunnskapsdepartementet, forsknings- og høyere utdanningsminister (som også har eksistert tidligere) og den ble bekledd av Nybø.
I januar 2020, da FrP forlot regjeringen, overtok Venstre næringsdepartementet med Nybø som statsråd der. Høyres Henrik Asheim tok over Nybøs post i Kunnskapsdepartementet, mens Venstre-leder Skei Grande ble kunnskapsminister.
Etter at Venstres partileder Trine Skei Grande gikk ut av regjering 13. mars 2020 var Nybø statsministerens stedfortredende, siden hun hadde lengst ansiennitet av Venstres statsråder.
Julekongen – Full rustning
Julekongen – Full rustning er en norsk familie-, eventyr- og fantasyfilm fra 2015. Filmen er regissert av Thale Persen, skrevet av Lars Gudmestad og Harald Rosenløw-Eeg, og har Vetle Qvenild Werring, Emma Rebecca Storvik, Stella Stenman, Bjarte Tjøstheim, Tone Mostraum, Kyrre Hellum og Herborg Kråkevik i hovedrollene.
Den er en oppfølger til TV-serien Julekongen, som gikk på NRK i 2012.
Den ble sett av 271 000 på kino.
Handling
Det har gått tre år siden Eiril ble tvunget til å stenge portalen mellom vår verden og Ridderdalen for å holde kongeriket fritt for ondskap, og dermed skilte hun også seg selv og bestevennen Kevin, som hun gjenopprettet julen i Ridderdalen sammen med. Nå er det jul igjen, og en ulykkelig Kevin jobber fremdeles hardt for å finne en ny portal til Ridderdalen, mens Eiril - som i mellomtiden har blitt dronning i kongeriket der Kevin fremdeles er hyllet av folket og kjent som Julekongen - fortsatt er like utrøstelig, og Kevins lillesøster Mira jobber med å legge prinsessedrømmen bak seg. Foreldrene sliter økonomisk og krangler med hverandre, og det er ikke gode tider for familien Gran, som kanskje må avlyse enda en julefeiring.
Men så snubler den onde trollmannen Snerk over en svært kraftfull magisk rustning, og nå trenger han bare den magiske snøhansken for å gjøre den komplett. Dermed blir Eiril tvunget til å flykte - og hun åpner tilfeldigvis portalen igjen, og ender opp i koma på sykehus på Kevins hjemsted Sølvskogen. Snerk tar over tronen, og ondskapen hersker dermed nok en gang. Dette sender etterhvert Kevin og Mira på en farefull reise inn i Ridderdalen for å redde kongeriket fra Snerks onde hender ved å ta rustningen fra ham og gjenopprette både julen, Eirils trone og familietrivselen.
Lj (bokstav)
Lj er den syttende bokstaven i det kroatiske og bosniske alfabetet, og representerer en palatal lateral approksimant -. Lj brukes òg for å transkribere den kyrilliske bokstaven Љ, som brukes på makedonsk og serbisk.
I Unicode har Lj følgende koder: U+01C7 (Ǉ), U+01C8 (ǈ) og U+01C9 (ǉ).
Central
Central kan vise til:
Holmsland Klit
Holmsland Klit er en 40 km lang og 1–2 km bred sanddyne (dansk: klit) som skiller Ringkøbing Fjord og Vesterhavet. Midt på Holmsland Klit ligger byen Hvide Sande på stedet hvor tangen ble gjennomgravd i 1909–10. Det blåste igjen med sand i 1915, men ble åpnet på nytt i 1931, da en kanal ble gravd med en sluse for kontroll av vannstanden i fjorden.
Harbor Lights
«Harbor Lights» har blitt spilt inn på plate av mange artister. Listeplasserte versjoner har blitt spilt inn på plate av Sammy Kaye, Guy Lombardo, Bing Crosby, Ray Anthony, Ralph Flanagan, Elvis Presley, The Platters med orkester dirigert av David Carroll samt Ken Griffin. Andre versjoner har blitt spilt inn på plate av Willie Nelson, Vera Lynn, The Ink Spots samt Jon Rauhause. Den har blitt spilt inn på polsk av Irena Santor som «Portowe Swiatla».
Torgeir Standal
Torgeir Hovden Standal (født 23. juli 1990) er en eksperimentell norsk jazzgitarist kjent fra mange sammenhenger på Sunnmøre, men først og fremst fra samarbeidet med Natalie Sandtorv i The Jist.
Harbor Lights
Den bestselgende versjonen ble spilt inn av The Sammy Kaye Orchestra. Innspillingen ble utgitt av Columbia Records både som 78-plate og single.
Innspillingen med The Guy Lombardo Orchestra fra 24. august 1950 ble utgitt av Decca Records.
Torgeir Standal
Biografi
Standall vokste opp i Ørsta, men flyttet til Oslo i 2011. Det tok ikke lang tid før han møtte Natalie Sandtorv og de startet duoen The Jist. Her står møtet mellom vokal og gitar i sentrum og etter to års samarbeid med en mengde opptredener, gav de ut sitt selvtitulerte debutalbum (2014). Albumet ble splt inn i Bergen, og John Hegre kjent fra Jazzkammer, styrte miksing og mastering.
I 2014 gjennomførte The Jist en stor turne der de blant annet spilte en konsert på Madame Claude, Berlin. I 2015 fikk de en strålende mottagelse på Match & Fuse Festival i Warszawa og spilte også i Torino. Standal er også aktiv på lokale scener med prosjekter som tributbandet Wild Things Run Fast, som spiller musikk av Joni Mitchell sammen med musikere som Siril Malmedal Hauge (vokal), Olav Opsvik (piano), Martin Morland (bass) og Henrik Lødøen (trommer).
Harbor Lights
Bing Crosbys innspilling ble utgitt av Decca Records.
Innspillingen med The Ray Anthony Orchestra ble utgitt av Capitol Records.
Innspillingen med The Ralph Flanagan Orchestra ble utgitt av RCA Victor Records.
Ken Griffins innspilling ble utgitt av Columbia Records.
Norske versjoner
Peter Coob samt Rita Drangsholt og Egil Hagen har skrevet norske tekster. Coobs norske versjon bærer tittelen er «Et lys fra land». Drangsholts og Hagens versjon heter «Havnens lys».
Annette Ngo Ndom
Annette Ngo Ndom (født 2. juni 1985) er en kamerunsk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Politidepartementet (Russland)
Politidepartementet var et department i Det russiske imperiet. Det ble opprettet i forbindelse med tsar Alexander Is regjeringsreform i 1810 og eksisterte til 1819. I 1819 ble oppgavene overført til Innenriksdepartementet.
Jord (elektronikk)
Jord er en terminal i en elektronisk krets som er felles og brukes av hele kretsen som et referansepunkt.
Når en spenning for et punkt i en krets angis med et antall volt, menes alltid underforstått «referert til jord» = «i forhold til jord» = «mellom punktet og jord».
Av sikkerhetsgrunner bør nettdrevne elektriske og elektroniske apparater alltid ha en solid strømvei til den fysiske jorden rund bygningen. En slik strømvei er til stede i sikkerhets-stikkontakter, se Jording. Apparatets lokale fellespunkt jord kobles oftest til fysisk jord, men må det ikke. Metalldeler som kan berøres bør kobles til fysisk jord, og har ikke apparatet en isolerende nettransfomator (som en komfyr) er en slik forbindelse påkrevet av lovverket.
Radioapparater for lang- mellom- og kortbølge mottar antennesignalet som en signalspenning som ligger mellom en strekkantenne og fysisk jord. Slike radioapparater måtte derfor koble seg til fysisk jord for å motta antennesignalet skikkelig. Slik er begrepet jord i betydning felles leder oppstått. En annen årsak til at slike radioapparater blir koblet til fysisk jord er at lynnedslag til antennen kan avledes mot fysisk jord med en gnistbro der fysisk jord og antennesignalet ligger en liten millimeter fra hverandre slik at et ledende overslag skjer ved noen få hundre volt.
For elektronikken i batteriapparater uten eksterne tilkoblinger brukes begrepet jord fortsatt om felleslederen. Det samme gjelder elektroniske koblingers fellespunkt. Lokal jord er oftest koblet til en av strømforsyningens terminaler. Metallkonstruksjoner som holder kretsen sammen er også oftest koblet til fellespunktet jord.
Jord er slik betegnelsen for "lederen som ikke har signal". Lokal jord brukes derfor til avskjerminger.
Et annet fenomen med jord er såkalt Ringjord. Ringjord er alltid uønsket, men kroppslig harmløst. Ringjord handler om jordkabling av rom og hus. Oftest har denne kablingen stjernestruktur, men i rom med teknisk utstyr kan det lett danne seg broer, eksempelvis gjennom skjermen i signalkabler mellom apparater som bruker forskjellige vegguttak (jordpunkter). Derved blir noen jordarmer i stjernen koplet sammen og det oppstår lokale ringer. En slik ring kan ses på som en kortsluttet vikling i en transformator uten kjerne. Strømmer i ringen blir indusert av omliggende magnetfelter. Motorer i bygningen gir fra seg felt, og inn- og utkopling av apparater lager magnetiske pulser som plukkes opp av ringen. Kommutatorer i motorer lager til dels mye magnetisk støy. I stjernestrukturen blir naturligvis de samme spenningene indusert av magnetstøyen, men de merkes ikke fordi det ikke blir indusert strømmer av dem. Problemet er særlig viktig for lydstudioer og musikalske øvingsrom, samt i laboratorier.
Undal prestegjeld
Undal prestegjeld var et prestegjeld tilhørende Mandal prosti i Agder bispedømme i Den norske kirke. Det omfattet sogn i tidligere Audnedal, nå Lindesnes og Lyngdal kommuner i Agder fylke, og hovedkirken var Valle kirke.
Undals hovedsogn er nå en del av Lindesnes kirkelige fellesråd, som er underlagt Mandal prosti.
Historikk
Auðnardalr sókn (norrønt) har sin opprinnelse fra kristningen av landet. Undal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Valle med Spangereid, Konsmo og Vigmostad annekssogn.
Prestegjeldet er i 1620 oppført i Graagaas som Wnndall Præstegjeld under Lister Prouistij tilhørende Stavanger stift. Ved kgl. res. av 6. mai 1682 ble prestegjeldet overført til det nye Christianssands stift.
Undal prestegjeld dannet grunnlaget for Undal formannskapsdistrikt, som ble opprettet i 1837.
Det vidløftige Undal prestegjeld ble delt ved kgl. res. 10. juli 1844, ved at Nordre Undal ble eget sognekall bestående av Vigmostad hovedsogn og Konsmo annekssogn. Den søndre delen bestående av Valle hovedsogn og Spangereid annekssogn ble samtidig til Søndre Undal prestegjeld.
Moen
Moen er et norsk steds- og etternavn. Navnet kommer av bestemt form entall av substantivet mo, et flatt område, eller slette, gjerne en tørr og sandet slette. Per januar 2020 brukte 10,166 personer dette navnet.
Navnet brukes i flere sammenhenger:
Steds- og gårdsnavn
Det er også mange steder i Norge som heter Moen, blant annet:
Lucyna Kałek
Lucyna Langer-Kałek (født 9. januar 1956 i Mysłowice) er en polsk tidligere friidrettsutøver som konkurrerte på 100 meter hekk. Hennes fremste meritter er bronsemedaljen fra OL 1980 i Moskva og gullmedaljen under EM 1982 i Athen. I 1984 ble Kałek også Europamester innendørs på 60 meter hekk.
Thomasine Gyllembourg
Thomasine Gyllembourg (født 4. november 1773, død 1. juli 1856) var en dansk forfatterinne. Hun er nært forbundet med to andre av tidens ledende forfattere ettersom hun i noen år (1790–1801) var gift med P.A. Heiberg og i dette ekteskapet ble mor til Johan Ludvig Heiberg. Hun var en av sin tids ledende danske romanforfattere.
Oppvekst og giftermål
Thomasine Christine Buntzen vokste opp i Nyhavn i København som eldste datter av statsmegler og dispasjør Johan Buntzen i hans andre ekteskap. Hun kom fra en familie med nære familiebånd. Moren døde tidlig, og hun vokste opp hos faren sammen med tre søstre. Johan Buntzen var en kunnskapsrik mann med mange interesser, og dette preget hans oppdragelse av døtrene. De fikk undervisning hjemme av filologen og forfatteren P.A. Heiberg. Allerede som 15-åring ble Thomasine forlovet med den 30 år gamle Heiberg. Den senere svigerdatteren Johanne Luise Heiberg utga i 1882 en bok om forholdet mellom ektefellene Heiberg/Gyllembourg, og slik beskriver hun hendelsen:
Paret giftet seg den 7. mai 1790 og flyttet inn i sitt første hjem i Østergade i København.
Ekteskapet
Allerede i 1791 fødte Thomasine sønnen Johan Ludvig, men det var ingen fortrolighet mellom ektefellene, selv om de respekterte hverandre. En annen faktor som kom til å prege samlivet, var det tilspissede forholdet mellom Heiberg og statsmakten. Forfatterskapet førte stadig til at han fikk bøter (jfr. Trykkefrihedsforordningen af 1799) han ikke hadde penger til å betale. Bøtene betalte svigerfaren.
I Peter Andreas og Thomasine Heibergs hjem var det alltid åpent hus for frihetselskende menn som hyllet den franske revolusjon. En av dem var den svenske baronen Carl Frederik Gyllembourg som var 25 år gammel på det tidspunkt han kom inn i familiens liv. Gyllembourg hadde kommet til Danmark etter å ha blitt dømt for medvirkning til drapet på den svenske kongen Gustav III, mistet alle privilegier og landsforvist. Han ble en god venn av P.A. Heiberg og var daglig på besøk i huset. Da Thomasine fortalte sin mann om sine følelser for C.F. Gyllembourg skal Heiberg ha svart: «Gør i den Henseende, som jeg ikke var til».
P.A. Heiberg landsforvises
P.A. Heiberg var en svært populær forfatter i Danmark og kritiserte den eneveldige styreformen. Han ble stadig mere bisk i sine kommentarer og skuespill. Til tross for styrets generelt liberale holdning til ytringsfriheten ble Heiberg trukket for retten. Hans fall var forårsaket av utenrikspolitikken med bl.annet press fra den russiske regjering. Han fikk sin dom og ble landsforvist. Heiberg måtte rømme landet i all hast første juledag i 1799. Først reiste han til Hamburg, d.v.s. rett syd for grensen, men dro senere til Paris, hvor han bodde resten av livet.
Thomasine og sønnen Johan Ludvig flyttet hjem til Thomasines far, hvor Gyllembourg ble en daglig gjest.
Skilsmissen
Vennskapet mellom Thomasine og Gyllembourg utviklet seg fort til et kjærlighetsforhold. Thomasine ønsket å gifte seg så fort som mulig. Hun skrev til sin mann og ba om skilsmisse. Da P.A. Heiberg fikk brevet, brøt han sammen, for hele hans verden falt i grus. Svaret til Thomasine var nei, og han beordret at deres sønn skulle fjernes fra henne. En av datidens mest omtalte skilsmissesaker var i gang.
Heiberg søkte kongen om benådning og tillatelse til å vende tilbake til Danmark for å ta seg av sønnen. Svaret var nei, nettopp p.g.a. den iverksatte skilsmissen. Avslaget brøt forholdet for godt, og Heiberg gikk med på skilsmisse. Han så aldri Danmark igjen. I desember 1801 ble skilsmissen innvilget, og Thomasine giftet seg med Gyllembourg. Heiberg oppga håpet om å vende tilbake og slo seg ned i Paris.
Ettersom det var Heibergs uttrykkelige vilje at sønnen Johan Ludvig ikke skulle være hos moren, ble gutten fjernet fra hjemmet kort etter hennes nye ekteskapsinngåelse. Gutten bodde en kort stund hos sin mors søster Lise Jürgensen. I mai 1802 flyttet han hjem til sin fars venner på Bakkehuset, Knud Lyne og Kamma Rahbek.
Familien Gyllembourg
Thomasine og hennes nye mann forsøkte å leve på gården Ruhedal mellom Ringsted og Sorø. De prøvde seg som gårdbrukere, men Thomasine henfalt etter hvert til depresjoner og lengtet ubeskrivelig etter sønnen sin. I mars 1806 brant Ruhedal ned, så de flyttet tilbake til byen, til Fredericiagade 2 like ved Amalienborg (nå den italienske ambassade i Danmark). Familien Gyllembourgs hjem ble snart et samlingssted for mange av datidens store menn og svensk og dansk adel. I København vendte Johan Ludvig tilbake til sin mor, selv om Heiberg raste i Frankrike.
Det lyktes ikke Gyllembourg å skaffe seg arbeid som kunne hjelpe familien. Han døde allerede i 1815. Som enke klarte Thomasine seg ved å gi kaptein Buntzens barn hjemmeundervisning. Dette var på mange måter en vanskelig tid, som har satt klare spor i hennes senere forfatterskap. Johan Ludvig ble student og begynte sin forfattervirksomhet. Han besøkte sin far i Paris og klarte å få til et forlik mellom sine foreldre. De gjenopptok brevvekslingen, men møtte hverandre aldri igjen.
Litterær debut som 53-åring
I 1827 begynte Johan Ludvig å utgi det litterære bladet Københavns flyvende Post. Da han en dag sto og manglet materiale til bladet, sa moren: «Gid jeg kunne hjælpe dig». Svaret fra Ludvig kom straks: «Det kunne du godt, hvis du ville.» Den kvelden skrev Thomasine «Brev fra en Løjtnant til Redaktionen af den flyvende Post».
Thomasine Gyllembourg var 53 år da hun begynte sitt forfatterskap. Hun skrev i 20 år og fikk utgitt 24 fortellinger på i alt ca. 3 000 sider. I motsetning til tidens andre forfattere skrev hun om emner fra samfunnets dagligliv. Thomasine Gyllembourg holdt strengt på sin anonymitet selv om det snart ble kjent hvem som hadde skrevet romanene, som hun kalte «Hverdags-historier.» Thomasine Gyllembourgs fortellinger gir et bilde av livet på 1800-tallet. Tross sin beskjedenhet var hun fortsatt en opprørsk kvinne - og ble en av Danmarks første kvinnelige forfattere, den første kommersielle suksess, den første danske bestseller-forfatter.
Med sine romaner hadde Madame de Staël skapt begrepet bestseller og Thomasine Gyllembourg fulgte godt med. Søren Kierkegaard var begeistret for hennes prosa. Den skilte seg klart fra Knud Lyne Rahbeks, ved sin evne til å skildre hva som helst og hvem som helst med innlevelse. Der Rahbek ikke kunne få sine personer edle nok, var hun fascinert av individenes særegenheter.
Takket være hennes svigerdatter Johanne Luise Heiberg er de kjent i dag. Sistnevnte ga ut samlingen i 1880-årene.
2018 i Peru
Begivenheter i året 2018 i Peru.
Bill Haley
Bill Haley (født William John Clifton Haley 6. juli 1925 i Highland Park i Michigan i USA, død 9. februar 1981 i Harlingen i Texas) var en av de første amerikanske «rock 'n roll»-musikerne. Han var grunnlegger av gruppa Bill Haley and His Comets, først som The Saddlemen, på slutten av 1940-tallet sammen med John Grande og Billy Williamson.
Han regnes av mange sammen med Elvis Presley for å være rockens grunnlegger. Han er kjent for sanger som «Rock Around the Clock», som kom ut i 1954. Filmmusikalen med samme navn ble lansert i 1956. Låta ble også brukt som tittelmelodi i dramafilmen Vend dem ikke ryggen fra 1955.
Haley ble i 1987 innlemmet i Rock and Roll Hall of Fame.
Helen Zille
Helen Zille (født 9. mars 1951 i Johannesburg i Sør-Afrika) er en sørafrikansk politiker. Hun leder delstatsministeriet i provinsen Western Cape. Hun ledet også landets største opposisjonsparti, Democratic Alliance (DA) frem til mai 2015.
James Thurber
James Grover Thurber (født 8. desember 1894, død 2. november 1961) var en amerikansk humorist og vitsetegner. Han ble særlig kjent for sine enkle, naivistiske vitsetegninger med underfundige poeng av kvinner, menn og hunder og sine korte noveller i det satiriske kultur- og trendmagasinet The New Yorker i USA.
Helen Zille
Bakgrunn
Hellen Zille ble født i Johannesburg. Foreldrene hennes har delvis jødisk bakgrunn og innvandret fra Tyskland på 1930-tallet, onkelen til hennes far var den tyske samfunnskritiske tegneren Heinrich Zille. Hun har en Bachelor of Arts fra Universitetet i Witwatersrand i Johannesburg.
Karriere
På 1970-tallet var hun politisk journalist ved avisen Rand Daily Mail i Johannesburg. Hun ble kjent nasjonalt i forbindelse med skandalen rund anti-apartheid aktivist Steve Bikos død i 1977. Biko, en sentral apartheid motstander døde av hodeskader han fikk påført under avhør, den offisielle dødsårsaken var sultestreik. Zille og hennes redaktør Allister Sparks trodde ikke på den offisielle versjonen. Hennes etterforskninger og intervjuer med leger motbeviste den.
På 1980-tallet ble hun sterkt involvert i anti-apartheid-arbeidet, noe som ført blant annet til en betinget dom. Hun var medlem av blant annet Black Sash-bevegelsen, en organisasjon av hvite kvinner mot apartheid og for de svartes rettigheter.
Etter apartheids fall ble hun engasjert i utdanningspolitikk. Hun var direktør for utvikling og offentlige anliggender ved Universitetet i Cape Town. Hun ble med i Democratic Party, forgjengeren til Democratic Alliance og først valgt i delstatsparlamentet (1999), senere i Nasjonalforsamlingen (2004).
I 2006 vant DA kommunalvalget i Cape Town og Zille tok over embedet som borgermester. Byens utviklet seg positiv under hennes ledelse, både økonomisk, men også sosial, med fallende arbeidsløshet, mindre kriminalitet og mindre stoffmisbruk. Det førte til at hun ble valgt til årets verdens borgermester i 2008.
I 2007 ble hun valgt til formann for DA etter Tony Leon. Etter at DA vant delstatsvalget i provinsen Western Cape ble Zille ny statsminister i delstaten i mai 2009.
I 2015 overlot hun styret av DA til Mmusi Maimane.
Neoclytus
Neoclytus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, kontrastrikt tegnede trebukker. Artene kan minne noe om vepser. De er oftest svarte med gule eller hvite tegninger. Antennene er spinkle og høyst halvparten så lange som kroppen. Pronotum er rundet, nesten sirkelrundt sett ovenfra. Dekkvingene er jevnbrede. Beina er lange og slanke.
Levevis
Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.
Utbredelse
Slekten er vidt utbredt i Amerika nord til det sørlige Canada, også i Vestindia. Arten Neoclytus acuminatus er innført til Mellom-Europa der den har spredt seg.
Iselin Løken Solheim
Iselin Løken Solheim (født 20. juni 1990) er en norsk sanger og låtskriver. Hun bor i Oslo.
Hun er mest kjent for å være stemmen bak sangen «Faded» av Alan Walker, men hun er ikke kreditert som medvirkende artist. «Faded» var en vokalisert versjon av hans sang fra 2014, «Fade». Hun sto bak stemmen til Walkers nye sang «Sing Me to Sleep».
Farsund prestegjeld
Farsund prestegjeld var et prestegjeld tilhørende i Lister prosti i Agder bispedømme i Den norske kirke. Det omfattet sogn i Farsund kommune i Agder fylke, og hovedkirken var Farsund kirke.
Farsund og dets sogn er nå en del av Farsund kirkelige fellesråd, som er underlagt Lister prosti.
Historikk
Farsund by fikk egen Farsund kirke i 1785. Den hørte til Lista prestegjeld inntil 4. januar 1948. Ved kgl. res. 30. oktober 1947 ble Farsund by og Farsund landsogn utskilt som eget prestegjeld. Farsund landsogn ble opprettet 1. januar 1903 ved at Sunde, Huseby med uthavnene Eikvåg og Loshavn ble utskilt fra Farsund sogn. Uthavnene Eikvåg og Loshavn ble overført fra Farsund til Lista formannskapsdistrikt. Landsognet hadde altså den spesielle ordningen ved i kirkelig forstand sogne til Farsund kirke, og ha kommunalt felleskap med Lista kommune.
Ved kgl. res. 11. oktober 1968 ble Herad prestegjeld lagt ned, og Herad sogn lagt til Lista prestegjeld mens Spind sogn ble lagt til Farsund.
Lista prestegjeld, bestående av hovedsognet Vanse og Herad annekssogn, opphørte som eget sognekall den 1. mai 1995, og ble det slått sammen med Farsund under navnet Farsund prestegjeld.
Ved avviklingen bestod Farsund prestegjeld av menighetene i Farsund, Spind, Lista og Herad.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Holum prestegjeld
Holum prestegjeld var et prestegjeld tilhørende Mandal prosti i Agder og Telemark bispedømme i Den norske kirke. Det omfattet sogn i tidligere Holum, nå Lindesnes kommune i Vest-Agder fylke, og hovedkirken var Holum kirke.
Historikk
Holeimr sókn (norrønt) har sin opprinnelse fra kristningen av landet. Holum antas å være lagt under Mandal prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
På 1500-tallet ble de to prestegjeldene øffre Mandal, hvilket utgjorde Øyslebø og Laudal, og ydre Mandal, dvs. Halse, Holum og Hartmark slått sammen til Mandal prestegjeld. I dette store prestegjeldet var Halse hovedsognet.
Ved reskr. 26. september 1788 ble Mandal prestegjeld delt, slik at Holme sogn med Øyslebø og Laudal som annekssogn ble eget sognekall.
Holum prestegjeld dannet grunnlaget for Holum formannskapsdistrikt, som ble opprettet i 1837.
Ved kgl. res. 24. oktober 1969 ble Bjelland prestegjeld nedlagt og hovedsognet Bjelland overført til Holum prestegjeld.
I 1970 ble Holum prestegjeld nedlagt, hvorved hovedsognet Holum sogn ble overført til Mandal prestegjeld, mens annekssognene Bjelland, Øyslebø og Laudal inngikk i det nye Marnardal prestegjeld.
Heiðar Helguson
Heiðar Helguson (født 22. august 1977 i Akureyri) er en islandsk fotballspiller som for øyeblikket er klubbløs etter sist å ha spilt for den walisiske klubben Cardiff City.
På seniornivå har Heiðar også spilt for Dalvík, Þróttur Reykjavík, Lillestrøm, Watford, Fulham og Bolton.
Repsol
Repsol SA (opprinnelig en forkortelse for Refineria de Petróleos de Escombreras Ojegl – Yacimientos Petrolíferos Fiscales Sociedad Anónima, BMAD: REP) er et integrert spansk olje- og gasselskap med virksomhet i 29 land. Hovedaktiviteten er i Spania og Argentina.
Det er det 15. største oljeraffineri-selskap i henhold til Fortune Global 500-listen, og sysselsetter over 36 000 mennesker verden over. Repsol arbeider også i Iran.
Virksomheten i Argentina er et resultat av overtakelsen av argentinsk energiselskapet YPF i 1999. Det var en følge av den kontroversielle privatiseringen, foretatt av president Carlos Menem.
Repsol er også samarbeidspartnere med Honda Racing Corporation og konkurrerer i MotoGP under navnet Repsol Honda Team.
Historikk
1948: installasjon av et raffineri i Valley of Escombreras (i Cartagena).
1981: Opprettet for å integrere de selskapene innen olje- og gassektorer, der den spanske staten hadde en kontrollerende interesse eller var eneeier.
1986: Opprettelsen av Repsol-konsernet. Repsol slås sammen med selskaper den spanske regjering var flertallseier i. Det var i utforsking og produksjon (tidligere Hispanoil), produksjon og raffinering (tidligere ENPETROL), kjemi, LNG og butan (tidligere Butano SA), Campsa og Petronor samt Repsol Quimica (i Alcudia).
1989: Staten begynte privatisering av Repsol. Børsnotering av 26% av Repsol. Aksjer i Repsol, ble notert på børser i Spania og i New York.
1991: Selskapet Gas Natural ble dannet.
1997: Staten fullfører prosessen med privatisering av Repsol. Børsnotering av 10% av Repsol.
1999: Repsol kjøper YPF.
2007: Kjøp av 14,9% av Petersen Group i Argentina.
Repsol i Norge
I Norge er Repsol operatør på Gydafeltet, Vargfeltet, Ymefeltet, Blanefeltet og Revfeltet. De er deleier og operatør på en rekke letelisenser, deriblant på Gudrunfeltet og Veslefrikkfeltet i Nordsjøen.
I 2009 åpnet Repsol et fast kontor i Oslo. Da de i 2015 overtok Talismans driftsorganisasjon, flyttet Repsol hovedkontoret til Stavanger.
Christine Manie
Christine Manie (født 4. mai 1984) er en kamerunsk fotballspiller. i Sommer-OL 2012 i London deltok hun for landet sitt der laget hennes ble utslått i gruppespillet.
Taekwondo under Sommer-OL 2012 – Kvinner 67 kg
Kvinnenes 67 kg i taekwondo under Sommer-OL 2012 fant sted den 10. august 2012 på ExCeL Exhibition Centre i London.
McKinley County
McKinley County er et fylke i den amerikanske delstaten New Mexico. Det ligger vest i staten og det grenser mot San Juan County i nord, Sandoval County i øst og mot Cibola County i sør. Det har også grense mot delstaten Arizona i vest.
McKinley Countys totale areal er 14 129 km² hvorav 17 km² er vann. I 2000 hadde fylket 74 798 innbyggere og administrasjonssenteret ligger i byen Gallup. Fylket har fått sitt navn etter USAs 25. president William McKinley.
Referansetelling
Innenfor informatikken er referansetelling en teknikk for å lagre antall referanser, pekere eller handles til en ressurs, slik som et objekt, en minneblokk, et område på harddisken eller andre ressurser.
Mer spesifikt kan det referere til en algoritme for avfallsinnhenting som bruker denne referansen til å deallokerer objekter som ikke lenger blir referert.
STS-132
STS-132 (Space Transportation System-132) var en romferd med den amerikanske romfergen «Atlantis» (OV-104). Ferden gikk til den internasjonale romstasjonen (ISS), og oppskytingen skjedde fra rampe 39A ved John F. Kennedy Space Center i Florida. Dette var den 34. romferge-ferden (ULF4 – Utilization and Logistics Flight 4) til ISS, og mannskapet bestod av seks astronauter. Fergen hadde med seg en russiskbygd forskningsmodul som ble montert på ISS-modulen Zarja. I tillegg ble forsyninger og utstyr brakt til ISS. STS-132 var den 132. romferge-ferden og «Atlantis»s 32de og nest siste ferd (Atlantis siste ferd var STS-135 som også markerte slutten på romfergeprogrammet).
Ferden
Oppskytingen skjedde 14. mai 2010 klokken 14:20 lokal tid (EDT).
Mannskap
Alle besetningsmedlemmene har vært i rommet tidligere.
Meisal kraftverk
Meisal kraftverk er et vannkraftverk i Nesset kommune i Møre og Romsdal.
Det består av
Begreper i japansk buddhisme
Dette er en oversikt over begreper i japansk buddhisme.
Ischyropsalididae
Ischyropsalididae er en gruppe av edderkoppdyr som tilhører ordenen vevkjerringer (Opiliones).
Utseende
Middelsstore (kroppslengde 4-8,5 mm) vevkjerringer med moderat lange bein. Chelicerene er svært forlengede og kan bli dobbelt så lange som kroppen. Pedipalpene er lange og tynne.
Levevis
Flere av artene lever i huler.
Utbredelse
Familien er utbredt i Europa og finnes også i Japan og Korea. I Europa er de er utbredt fra Middelhavet i sør til Nederland og Polen i nord.
Sumner Redstone
Sumner Redstone (født Sumner Murray Rothstein 27. mai 1923, død 11. august 2020 ) var en amerikansk industrialist i mediebransjen. Han var styreformann i National Amusements og eier av CBS Corporation, Viacom, MTV Networks, Black Entertainment Television og filmselskapet Paramount Pictures sammen med sin familie. Han er far til Shari og Brent Redstone.
Tusenårssted
Tusenårssted er et sted som en norsk kommune eller fylkeskommune utpekte for å markere overgangen til 2000-tallet. I Norge ble det bestemt at kommunene og fylkeskommunene skulle velge seg ut hvert sitt henholdsvis kommunale og fylkeskommunale tusenårssted.
Fylkestusenårsstedene
Utgangspunktet for Kultur- og kirkedepartementet, som sto bak ideen om tusenårsstedene, var at det skulle være et tusenårssted i hvert fylke, og at disse skulle være på plass innen år 2005. Tusenårsstedet skulle også ses i sammenheng med hundreårsfeiringen for unionsoppløsningen i 1905.
Målet for fylkestusenårsstedene var å bidra til at anlegg, institusjoner, kulturmiljøer, naturområder m.v. av stor historisk, kulturell og miljømessig verdi blir tatt vare på og markert på en særskilt måte.
Tusenårsstedene skal ha en nasjonal kulturell og miljømessig betydning som peker ut over det enkelte fylke. Dette målet sier noe om hva som gjør et sted til tusenårssted i fylket og hvorfor en ønsket å gi stedet denne statusen.
Retningslinjene for utvelgelsen av fylkestusenårsstedene ble fastsatt av Kultur- og kirkedepartementet og det ble også gitt statlig støtte til tusenårsstedene.
Det var et vilkår for fylkestusenårsstedene at disse skulle ha noe ved seg som har betydning for hele nasjonen. For eksempel vil Høvdingsetet Avaldsnes i Rogaland mellom Nordvegen Historiesenter markere Harald Hårfagres samling av de mindre høvding- eller kongerikene til et kongedømme. Eidsvoll 1814 – Rikspolitisk senter på Eidsvoll i Akershus vil markere den demokratiske styringsformen i landet. Steder som Avaldsnes, Eidsvoll og Petter Dass-museet på Alstahaug er fylkestusenårssteder nettopp fordi de peker ut over det lokalsamfunnet og det fylket hvor de er lokalisert. Folk på alle kanter av landet vil erindre noe fra historietimene som vil gi assosiasjoner om noe felles som peker ut over det enkelte fylke når slike steder nevnes.
Det var to hovedtiltak som staten la vekt på i sin målsetting med tusenårsstedene:
Ta vare på ved å sette i stand bygninger og kulturlandskap, oppgradering og gjøre stedet lett tilgjengelig for publikum.
Kommunetusenårsstedene
Tusenårsstedene skulle være den fysiske manifestasjonen av tusenårsskiftet og skulle velges gjennom en lokal utvelgesprosess. Stedet kunne være det travle handelstorget, en promenade langs elven, en honnørbrygge eller fergekai, en monumental plass eller et stille sted utafor allfarveg.
I et informasjonsrundskriv fra Kulturdepartementet fra mai 1999 skriver daværende statsråd Anne Enger Lahnstein at ''Tusenårsstedene skal være et møteplass for ulike brukergrupper knyttet til et nytt eller et eksisterende bygg, anlegg, torg, kulturmiljø, naturområde m.v. Midlene skal fortrinnsvis brukes til å etablere et nytt «sted», eventuelt å oppgradere et eksisterende utover vanlig vedlikehold. For de kommuner som av ulike årsaker ikke finner det hensiktsmessig å etablere et spesielt tusenårssted, vil tilskuddet kunne benyttes til å forskjønne det offentlige rom i kommunen.''
Arrangørselskapet var et heleid statsaksjeselskap, hvis formål var å forberede og gjennomføre markeringen av nytt årtusen og hundreårsjubileet for unionsoppløsningen i 1905.
Song X
Song X er et studioalbum av Pat Metheny og Ornette Coleman utgitt i 1986. Frijazzalbumet er Methenys første utgivelse med Geffen Records og ble spilt inn i desember 1985 i New York, USA. I kvintetten finner vi, sammen med Metheny på gitar og Coleman på saksofon, Charlie Haden på bass, Jack DeJohnette på slagverk og Denardo Coleman med blant annet perkusjon. I 2005 ble albumet gitt ut på nytt med oppgradert lydkvalitet (remaster), navngitt Song X:Twentieth Anniversary og inneholder seks nye spor sammen med de originale sangene.